***Výbor***  ***Národnej rady Slovenskej republiky***

***pre kultúru a médiá***

**V ý p i s**

zo zápisnice zo 43. schôdze Výboru Národnej rady Slovenskej republiky pre kultúru a médiá

**konanej 8. decembra 2008**

**Výbor Národnej rady Slovenskej republiky pre**

**kultúru a médiá**

prerokoval 8. decembra 2008 na svojej 43. schôdzi návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Mariánovi JANUŠEKOVI, poverenému riadením Ministerstva výstavby a regionálneho rozvoja Slovenskej republiky (**tlač 869**)

Za skupinu poslancov Národnej rady Slovenskej republiky - navrhovateľov návrh uviedol poslanec Tomáš Galbavý.

Spravodajcom výboru bol predseda výboru Pavol Abrhan.

Výbor k uvedenému bodu neprijal uznesenie, nakoľko nebol pri hlasovaní uznášania schopný podľa §52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Z  celkového počtu 11 poslancov Výboru Národnej rady Slovenskej republiky pre kultúru a médiá boli prítomní 4 poslanci.

Gyula **Bárdos,** v. r. Ing. Pavol **Abrhan,** v. r.

overovateľ predseda výboru

***Výbor Národnej rady Slovenskej republiky***

***pre kultúru a médiá***

43. schôdza výboru

*N á v r h*

**Uznesenie**

**Výboru Národnej rady Slovenskej republiky**

**z 8. decembra 2008**

k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Mariánovi JANUŠEKOVI, poverenému riadením Ministerstva výstavby a regionálneho rozvoja Slovenskej republiky (**tlač 869**)

Výbor Národnej rady Slovenskej republiky pre kultúru a médiá **prerokoval** návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Mariánovi JANUŠEKOVI, poverenému riadením Ministerstva výstavby a regionálneho rozvoja Slovenskej republiky (**tlač 869**)

**A. súhlasí**

s návrhom skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Mariánovi JANUŠEKOVI, poverenému riadením Ministerstva výstavby a regionálneho rozvoja Slovenskej republiky (**tlač 869**)

**B. odporúča Národnej rade Slovenskej republiky**

**vysloviť nedôveru** členovi vlády Mariánovi JANUŠEKOVI, poverenému riadením Ministerstva výstavby a regionálneho rozvoja Slovenskej republiky

#### C. ukladá predsedovi výboru

podať určenému gestorskému výboru (Výbor NR SR pre verejnú správu a regionálny rozvoj) informáciu o výsledku prerokovania návrhu vo výbore.

Gyula **Bárdos**  Pavol **Abrhan**

overovateľ predseda výboru